
RĂZBOIUL NOSTRU 


Soarele acestei primăveri, care încălzeşte deopotrivă, nu ne mai 
'înseninează pe toţi. Dincolo de Carpaţi, o treime a neamului nostru 
se stinge azi în dureri de moarte. 
| De nouă luni Românii din Ungaria sunt lăsaţi la discreţia Zap: 
lută a unui dușman care nu cruță. În propria lor tară Românii nu 

“mai dispun astăzi de viaţa lor. De o mie de ani Românii au fost 

asupriți în Ungaria; acum sunt distruși. O mie de ani dearândul 
"li S'au negat toate drepturile, li sau luat toate libertăţile; acum 
li-se ia sângele. 

Ungaria a pornit un războiu pe care! numai Ungurii Pau vrut. 
Toate celelalte neamuri din ţară nici nu lau bănuit măcar. Totuşi 

: peste şase sute de mii de ostași români se încaeră azi cu moartea 
“pentru un ideal străin de sufletele lor. Toată speranţa, toată floarea , 
„Ardealului românesc a fost culeasă în pripă și risipită pe câmpiile 
Galiției şi pe malurile Savei. In satele românești na mai rămas 
nici un bărbat întreg. Numai orbii și ciungii au fost cruțați; despre 
aceştia știau, că nu ne pot folosi. Copii de 15 ani și bătrâni de 60 
ani au fost luaţi, prin surprindere, şi trimişi să ingrijească de caii 
şi de moșiile ungurești. Dintrun sat de 460 suflete, 92 au plecat - 
să moară pentru patrie; 29 de voinici dintr'o singură familie. În 
„schimb, satele noastre sunt păzite de jandarmi și toate orașele țării 
sunt pline de soldați unguri. Sângele lor e scump Și trebue păstrat. 
Ei pot jefui,: pot necinsti femiile; cine s'ar împotrivi £ 

Românii sunt aruncaţi î în primele rânduri ; ei trebue să fie jertfiți. 
Viaţa lor n'are nici un alt rost pe lumea asta, decât să acopere pe 
a Ungurilor. Incolo, prin moartea fiecărui român se câștigă o bi- 
ruință. Intr'o singură zi, la Lemberg, au pierit prin foc 20.000 'de 
” Români. În amurg, când se aprinde cerul spre apus, să știți, că el 
oglindește râul de sânge nevinovat, care se varsă în fiecare zi din 
“miile de piepturi româneşti... 

Ca să le crească vitejia, sunt lăsaţi să poarte tricolorul, pentru 
care până dăunăzi erau bătuţi şi zvârliți în inchisori; li-se îngăduie 
să cânte doine; li-se spune prin ordin de zi, că armata română a 
trecut Prutul şi înaintează în Basarabia; li-se cltesc ziare ca Ziua, 

Seara şi „Moldova, prin care. se dovedeşte, :că- Rusia este singura 
dușmană a României. Sunt ademeniţi, minţiți și înșelați, numai să 
moară | Și vor muri ca vitejii, frumos şi sigur. 

--.. : Cei sari nu vor muri prin foc, vor muri de frig, de foame și de 
boli. O patrie așa de bună ca Ungaria nu se poate îngriji de hrana 
şi de sănătatea fiecărui soldat român. De-aceia medicii regimentelor 
româneşti sunt trimişi la alte regimente. Românul rezistă, se poate 
însănătoși şi fără medici. 

In Ungaria. de azi vorba iţi e data ca să lauzi pe Unguri, şi 

gândul tău trebue să fie o rugăciune perpetuă pentru triumful drep- 
tății ungurești. Cine gândeşte altfel, ori se plânge şi îşi blastămă 
soarta, şi mai ales cine nu. înţelege să moară pentru unica patrie 
“ungară. e un trădător. EI îşi va plăti această crimă cu viața şi cu 
tot avutul lui. Averile trădătorilor se vor da apoi Ungurilor. 
“Treceţi prin satele românești din Ardeal ; ele sunt goale, tăcute 
şi triste ca niciodată. Pe uliţi pustii vre-un moşneag dacă mai trece, 
abătut. Braţele muncitoare s'au dus, toate.. Bucatele s'au isprăvit ; 
„câte-au fost, le-a strâns statul din vreme pentru armată şi pentru 
“Unguri. Din tot Ardealul, numai în satele românești lipsesc cerea- 
lele. Dela Unguri nu s'a luat nimic; lor li s'au mai dat. Din toată 
„bogăţia și tihna satelor noastre n'au rămas decât copiii cari plâng 
„de foame, şi mame cari oftează îndelung. O umbră grozavă în- 
văluie satele noastre. Umbra Carpaţilor pare a se fi aşternut, uriaşă, 
până la. Tisa, ca să acopere sărăcia, mizeria, rușinea și desnădejdea 
unui popor batjocorit, exploatat şi strivit fără milă... 
Se va zice: așa-i războiul. Desigur. Dar acesta.nu este numai 
„războiul. pe care-l porţi împotriva dușmanului din afară, ci este în 
același timp războiul din lăuntru, atacul, pe care-l îndrepți pe furiș, 
sub scutul legilor, asupra propriilor cetățeni. Un războiu pornit din 
„ură și din lăcomie, subt haina mincinoasă a ordinei şi a siguranţei, 
ca să distrugi tot ce nu-i al tău și să-ți însusești tot ce-i al altuia 
în ţara stăpânită vremelnic de fine. Acesta este războiul dintre Ro- 
mâni şi Unguri, nedeclarat, dar continuat în ascuns, de nouă luni, 
cu toată mânia, îndârjirea şi cruzimea uzurpatorului. însetat după 
pământul şi sângele nostru. Ungurii şi-au ales bine momentul. Cu 
orice preț, lor le trebue un stat unitar. In telul acesta îl. vor avea. 
„Poate că in urma teii lor va suna goarnă, mai curând, şi 
pentru noi. 

Intr'o vreme, în care se caută argumente pe la gurile Du- 
nării și prin Bosfor, poate va avea și acesta vre-o însemnătate: un 
războiu început, şi o treime din neamul nostru pe cale dea fi 
desfiinţată. 

C. Bucşan. 

FRAGMENT 


— Dintr'o scrisoare din Ardeal — 


„Ne uităm sfârşiți spre munți 
Ce-au înmărmurit în Bare; 
Wici o rază nu scîntee, 
Nici o stâncă nu lresare 
Si ne "nlunecă vederea 
Pânza lacrimilor deasă... 
O 1ot rupem noi... dar pânza : 


Tot mai grea pe ochi ne-apasă. 


Şi e jale... jale multă, 
Plânge soții şi biele mama, 
Ne-a *necat lumina toată 
Noaptea negrelor marame. 
Plânge iarba prin grădină 
Şi pe drumuri plâng copii. 
Jar livada loată-i plină 
De logodnice pustii...” 


Toată sina strada-i stinsă, 
Trece goală sărăcia, 

Ea ne-a mai rămas de-acuma 
Să uenșele agonia... 

Jar târziu, în mie de noapte, 
Țipele din somu răsună,; 

Joacă moartea la răspântii 
Goală *n razele de lună... 


Zile, nopți şi luni trecură 
In durerile vegherii... 
Cum am așteptat, o Doamne! 
Noaptea sfaută a *nuierii, 
Dar Christos Mâniitorul 
A “nviat şi fără not... 
— Aşteptăm lumina *n munte 
Să "nviem odatcu voi! 


De pe câmpuri înspre ceruri 
Ciocârlii tot duc solie. 
Dar de sus nu mai coboară 
Nici un cânt de ciocârlie 
Și “n atât amar de jale 
Toate par'că-s pe 'nopiate... 
Plugurile “n fundul curții 
Plâng în umbră răsturnale. 


O, de-ați şti ce dor, ce vaier 
Tace *u inima de piatră, 
Aşteptând să sară n aer 
Să ne-aprindă focu'n vatră 
Şi să clatine pământul, 
Să isbească-apoi tăria 
Şintrun suflet şPnlrun cântec 
Să ne plângem bucuria | ! * 


Ne-a rămas în ochi nădejdea 
Blesteinul în colțul gurii, 

Pașteptăm cum aşteptat-am 
Ceasul cuminecăturii | 

De veniţi, v'aşternem dorul 
Sufletelor care pier... 

Iar de nu, blesiem de frate 

- “Munții î-or zidi de cer! 


Veturio. 

JAPONEZII..... ROMÂNI 


Am avut prilej să stau de vorbă cu un strein care nu 
mai fusese în România de 15 ani. Avea să se înapocze în 
aceiaş zi şi mi-a comunicat câteva dintre impresiile lui. 

1 „România de azi este a doua Japonie. Cum n'a îost 
cunoscută Japonia înainte de războiul ei cu Rusia, așa n'a 
fost cunoscută România înainte de războiul ei în Balcani. 
Aceste două războaie au fosto surprindere pentru luropa 
întreagă, şi mai ales pentru cei doi vecini nemijlociţi ai a- 
cestor state. Noi ni-am mulțumit să cunoaştem ţara ro- 
mâncască din ceeace scriu în ziare oameni cari niciodată 
miau văzut România, sau au văzut-o numai cu decenii 
înainte, fără să-şi poată însă da seama că în acest popor 
sunt ascunse enorme energii latente şi înalte aptitudini cul- 
turale..... - 

Slreinul acesta a spus, poate fără voie, un mare ade- 
văr. N'au cunoscul nici unii, sau numai foarte puţini, nici 
streini, nici Români din Regat, nici Români de peste munți 
puterea de viaţă şi de cultură a României şi a întregului 
neam românesc. 

Presa din Austro-Ungaria mai ales scria despre Ro- 
mânia numai ca despre „unul“ dintre statele din Balcani, 
poate cel mai bine organizat. Pentru această presă poporul 
românesc era un popor abia trecut de barbarie; armata 
română o cantitate neglijabilă, o adunătură de soldați rău 
echipați cu care are să termine „în 24 de ore o singură 
divizie de honvezi unguri“. Şi ce scriau ziarele era crezut 
de masele mari, cra repetat în întruniri politice şi chiar şi 
în Parlament. 

Şi la Viena şi la Budapesta stăpânia credinţa că Ro- 
mânia este un stat care trebuie să meargă întotdeauna cu 
Austro-Ungaria; un stat care nu poate să facă o politică 
externă independentă; care nu dispune de aptitudini poli- 
tice şi culturale inerente; un stat de care nu lrebuie să ţii 
scama. 

De aceea nu s'a făcut nimic pentru Românii din statul 
ungar și de aceea a fost răsboiul României din 1913 o atât 
de mare surprindere pentru lumea întreagă. 

Dar nau cunoscut puterea de viață a poporului ro- 
mânese nici majoritatea conducătorilor poporului româ- 
nesc de peste munţi. Orbiţi de strălucirea Capitalei împă- 
răteşti „de existența de sute de ani a monarhiei, de succe- 
sele vremelnice ale Ungurilor, majorilatea acestor con-, 
ducători nici nu îndrăsnia să priviască peste hotară, ca să 
vază ce poate să producă poporul românesc ajuns la in- 
dependenţă naţională. Sau dacă, totuși, unul sau altul în- 
drăsnia să priviască, nu vedea în frământările interne şi în 
nestabilitatea multor instituţii numai lipsa de tradiţii şi 
trecut, numai lipsurile oricărei organizaţii la începerea 
vieţii ei,—ci vedeau în. aceste frământări şi în această ne- 
stabilitate numai demoralizarea şi corupţia unor lupte pier- 
dute, sfârșitul şi nu începutul unei vieţi. Ei măsurau Ro- 
mânia, care abia există de o jumătate de veac, cu statele 
cari au trecut de veacuri—și se mulțumiau cu atâta. 

Așa se explică de ce pentru unii dintre acești condu- 
cători o „Mare Austrie“ era supremul ideal şi de ce pentru 
alții împăcarea cu Ungurii era o necesitate. Așa se explică 
de ce pentru majoritatea acestor conducători războiul Ro- 
mâniei din 1913 a lost o surprindere care i-a zăpăcit. 

Dar n'au cunoscut puterea de viaţă a poporului ro- 
mânesc nici mulţi dintre fruntaşii vieţii publice a Româ- 
niei. Trăind numai în sferele înalte, ferindu-se de a se co- 
bori în mijlocul maselor pe a căror tărie se întemeiază un 
stat, închizând ochii înaintea puternicei mişcări culturale 
şi literare româneșă, cu o educaţie adusă din alte țări, fără 
îndoială mai culte, şi alimentată numai din alte ţări,—ei 
vedeau în progresele realizate de România numai opera 
altora, fără să-şi dea seama că nici cel mai genial arhitect 
nu poate clădi nici cea mai modestă casă—dacă nu dis- 
pune de materialul potrivif. Dacă alții au clădit slatul ro- 
mân l-au clădit pentrucă au avut un material preţios şi 
trainic cu care se poate elădi pentru veacuri. 

Aceşti fruntaşi vedeau numai puterea alfora şi nu 
îndrăsniau să creadă şi în puterea proprie. 

Aşa se explică cum unii dintre aceşti fruntaşi vedeau 
salvgardarea intereselor româneşti numai într'o alianţă cu 
Germania, iar alţii într'o dușmănie veșnică cu Rusia. Aşa 

se explică de ce pentru toţi aceştia succesele războiului 
României din 1913 au fost o surprindere care i-a zăpăcit. 
- Puterea de viață manifestată în 1913 a fost pentru; 
prea mulți o surprindere, dar a fost şi pentru mulți dovada 
că România şi poporul românesc sa trezit la adevărată 
viață şi-şi revendică drepturile sale. | 
Când alţii coboară sau au şi coborât, poporul romă- 
nesc abia începe să urce! Și trebuie să urce sus, sus de tot, 
ca să dee tuturor cea din urmă și cea mai mare surprinz 


dere. 
I, |. Schiopul, 





DREPTUL LA VIEAŢA AL STATELOR MICI") 


Sub iscălitura unui om politic cu o profundă cultură 
istorică (Fr. Naumann) am văzut (în „Die Hilfe“, 1914) 
o statistică şi o încheiere: pe pământul întreg sunt 50 de 
state suverane, însă după numărul kilometrilor şi al lo- 
cuitorilor numai 9-10 din aceste state sunt mari puteri 
şi deci numai acestea formează istoria. 


Celelalte state sunt nu numai elemente secundare, ci 
chiar elemente cari împiedică progresul. Felul acesta de 
gândire nu este numai cel din Germania, ci face parte din- 
tr'un întreg sistem de cugetare politică și concepție isto- 
rică care domină lumea după a doua jumătate a secolului 
al XIX. Ministrul englez Salisbury a condamnat la moarte 
statele mici („Statele mari vor deveni tot mai mari“, şi prin 
urmare statele mici vor deveni tot mai mici şi tot mai pu- 
ţine), aşa precum Karl Marx a condamnat micile între- 
prinderi în vieaţa economică. Şi de aceea în zilele noastre 
de războiu, alături de fantoma grozavă a morții, mulți se 

“înfioară la gândul că o altă fantomă tot aşa de groaznică 
se apropie: cel tare trebuie să înghită pe cel slab. 

Şi se pare că pentru moment se uită că deși această 
lege istorică — exprimată adeseori în această formă da 
lege—este puternică, totuşi nu este singura lege istorică, 

nu este şi nu a tost veşnică și nu este, nu a fost totdeauna: 
a tot-puternică. Se uită că chiar în Franţa şi în Anglia, 
puţini au iost apărătorii din convingeri adânci ai statelor 
mici şi ai principiulului naționalităților. 

Un glas liniștit, senin, optimist e acela a lui James 
Bryce!). Şi-a reamintit bătrânul întreaga istorie a omenirii 
şi a venit să demonstreze, că întreaga doctrină se înteme- 
iază pe „falsă filozofie, falsă istorie şi falsă ştiinţă“, că fac- 
torul, care în primul rând înaintează civilizaţia este cuge- 
larea şi un sistem reciproc de a da şi a primi învățătura: 
în timp printr'o continuă cooperare a celor mai puternice 
şi mai fine spirite. Mărire şi măreție sunt lucruri funda- 
mental deosebite. „Măreţie poate dă numai sufletul nu cor- 
pul“. Și sufletul nu are nevoie de un stat mare militar. 

Din Israel sau născut religiunile, Grecilor antici le da- 
torăm în cea mai mare parte întreaga noastră viață sufle- 
tească, țările scandinave sunt mici, în Germania lui Kant şi 
Goethe, a lui Beethoven şi Schiller nici nu era de fapt un 
stat mare german, şi Anglia lui Shakespeare şi Milton avea 
o populaţie de opt ori mai mică ca acum. Toate dovezile 
sunt suficiente pentru concluzia: Statele mici au fost faclori 
însemnați şi folositori pentru progresul civilizaţiei—,,poale 
factorii cei mai însemnați şi cei mai folositori“ adaugă 
Bryce (p. 7). 

Și „înaintea judecății puţinilor oameni cuminţi ce au 
mai rămas pe lume“ (N. Iorga?) dintr'un stat mic se aude 
un alt glas al unui alt istoric. 

TolL atât de încrezător în binele omenirii, tot idealist 
ca şi a lui James Bryce, acesta însă nu este un glas lic - 
niştit, ci un glas de protestare, împotriva falsiticării ade- 
vărului şi un glas de revoltă împotriva zugrumării uma- 
nităţii. 

D. N. orga în comunicarea făcută la academie într'o 
rară şi adâncă pătrundere a întregii istorii a Europei arată 
cun s'au născut statele mici în Europa şi apoi cum s'a năs- 
cul tendința de stăpânire — imperialismul — statelor mari 


1) Naţiunile neutrale şi războiul actual. London, 1915. 
2) Dreptul la vieaţă al statelor mici. An. Acad. Rom,, 1915, pag. 9. 

şi nu numai al lor. Șiapoi cum ideea națională modernă a 
fost falsificată şi transformată în imperialism cu idealuri 
medievale şi forme de stăpânire modernă. Şi de odată 
ne-am allat în timpurile noastre la acest stadiu: o stăpă- 
nire, pornită dela idei ce să atirmă naţionale „înfelege a 
desnaționaliza chiar a doua zi după cucerire: căderea 
statului înseamnă primejduirea națici, dominațiunea statu- 
lui mai puternic, mai mare înseamnă expansiunea nației 
dominante, pe care statul o ațâţiă, o conduce și o ajuld 
prin loute mijloacele sale, cari suni astăzi nesfărșiie și a 
lot pulernice“. 

Cum sua viţiat idea națională şi cum s'a născut leoria 
dreptului celui mai tare? D. Iorga atribue această schim- 
bare totală de spirit influenţei dezastros de păgubitoare a 
ştiinţelor despre natură şi a ştiinţelor economice. Dela 
lupta pentru existenţă și a selecţiei din ştiinţele naturale s'a 
ajuns la concepția „selecțici colcetive“ în umanitate (v. în 
această privinţă şi D. Gusti, Sociologia războiului, p. 27 — 
31) şi din ştiinţele economice s'a ajuns la concepția—ori- 
ginară la Karl Mars, însă de o foarte mare actualitate în 
toate spiritele germane astăzi— de mare exploatare, de 
Grossbetrieb care trebue să înlăture numai decât produc- 
ţia în mic. 

In faţa lui Grossbelrieb nu este decât o protestare a 
cărei realitate nu o poale contestă nimeni: nici un artist 
mare na avut un Grossbetrieb de la Phidias până la 
Tiziano şi Rodin. Sufletul tuturor artiştilor mari e nutrit 
de două elemente fundamentale, intizmitateu și sinceritatea 
(N. Iorga, p. 12) cari sunt imposibile de găsil în Grossbe- 
trieb. De aceia toată tinerimea Germaniei are nevoie pen- 
tru sutletul ci să treacă pe la Weimar şi nu pe la Berlin. 

Şi apoi o cugetare modernă lol aşa de puternic legi- 
ferată: cererea consimțământului individului pentru orice 
se face cu dânsul cere imperios să fie aplicată şi la po> 
poare. Nici un popor nu trebuie să fie cuprins în grani- 
țele altui stat fără voinţa și consimțimântul (Iorga, pas. 
10) lui. 

Comunicarea academică a d-lui Iorga ar trebui să fie 
citită cât mai mult şi de cât mai mulţi spre a răsbate 

cât mai departe înţelegerea, pătrunderea, simțul istorie— 
care este cu totul altceva decât eftina filozotare istorică— 
şi a înălță la concepții idealiste și umane superioare, atât 
de necesare societății noastre. 

Și voiu mai adăugă numai o simplă întâmplare a 
zilelor noastre. A plecat spre polul Sud—sunt numai câţi- 
va ani în urmă—cel mai mareexploratoral celui mai mare 
imperiu care a exislal vreodată în lume. A mers drumul 
lui demn şi sigur ca toţi acei din neamullui. A a'uns la țintă, 
însă în fața căpitanului Scolţ, care venea în numele lui 
Great şi Grealer Britain se ridică pe punctul polului Sud 
un Steag al unuia din cele mai mici state şi alături o seri- 
soare pe care reprezentantul celui mai mare stat din lume 
trebuiă s'o ducă regelui Hakon al Norvegiei, Acolo ajun- 
sese întâi Amundsen. Fatum sau Simbol? 

Em. Panaitescu, 








0 IPOTEZA ISTORICĂ 





Biserica romano-catolică universală are o organizare 
unitară pe baze monarhice, stabilite de sinodul tridentin 
(1945—1963). Papa, capul văzut al Bisericii, deţine în per- 
soana sa întreaga putere a Bisericii și adecă, atât potestas 
ordinis, cât şi potestas jurisdictionis. 

In singuraticele dieceze această putere o au episcopii, 
cari suut singurii în drept a dispune asupra vieții spirituale 
și materiale a Bisericii întregi. Tot ceeace fac canonicii, 
protopopii și preoţii, fac în numele episcopului. Mirenii 
n'au nici un drept în biserică. 

Dela această normă generală se abate în întreaga lume 
catolică numai biserica romano-catholică din Transilvania 
care e organizată pe baze cu totul deosebite, apropiate de 
cele ale bisericii ortodore. 

Episcopul diecezei românești din Transilvania nu întru- 
neșie în persoana sa decât numai o parte a puterii bise- 
ricii. El are numai pofeslas ordinis, şi-i aparţin numai 
chestiunile dogmatice, morale, liturgice şi ierarhice. Cele 
de ordin administrativ le conduce cu ajutorul clerului şi al 

poporului. In acest scop Biserica e constituită, încă din 
vremuri foarte vechi, ca „stat catolic ardelean“, al cărui or- 
ganism constă din 1) dieceză, 2) protopopiate şi 3) preoţii. 

I. Dieceza ca „stat catolic“ are ca organe ale sale: a) 
congresul statului şi b) senatul directorial. 


a) Congresul statului organizat din nou pe baza „sta- 
tutului organic“ din 1873 No. 1008, constă din membrii 
clerici (1/3) şi mireni (2/3), parte aleşi, parte naturali, în 
urma slujbei lor. Preşedinţi sunt doi: episcopul, şi un laic. 
In caz de împiedicare a episcopului, preşedintele laic con- 
duce şi singur lucrările congresului. Hotărârile se aduc 
prin votare. Majoritatea decide şi hotărârile ei sunt obli- 
gatoare şi pentru episcop. Ţine şedinţe unuale. Şedinţele 
sunt publice. Hotărârile mau nevoie să fie aprobate de 
cineva; în baza autonomiei bisericii ele intră în valoare de 
drept îndată după votare. Congresul se compune din: 
episcopul ca președinte, din cei 10 canonici, cei 16 proto- 
popi, un delegat al seminarului din Alba Iulia, din starețul 
ordului călugăresc, din câte un delegat al fiecărui gimnaziu 
și al [iecărei şcoli normale, din câte 2 delegaţi ai fiecărui 
liceu, din 4 delegaţi ai învăţătorilor primari, directorii orfe- 
linatelor, președinții şi juzii catolici ai tablei regeșşti, pre- 
fecţii, subprefecţii şi primarii catolici ai orașelor libere re- 
geşti şi ai celor cu magistrat, din 42 de delegaţi mireni, 3 
delegaţi ai crariului, precum şi din diferiți mecenaţi mari 
cari ajută în mod statornic biserica. Congresul statului are 
şi dreptul, neobișnuit în întreaga biserică catolică, de a a- 
lege pe episcopul. Acest drept nu sa mai executat dela 
1837 încoace, dar dreptul, ca atare, statul îl are şi acum. 


b) Senatul directoral constă din 8 membrii preoți şi 16 
mireni. Membrii sunt aleşi de congresul statului. Preşedinte 
e episcopul dimpreună cu preşedintele mirean. Şedinţele 
se ţin în fiecare lună. Ele nu sunt publice. Are trei comi- 
siuni permanente: juridică, economică şi financiară. Juris- 
dicțiunea lui nu constă numai în executarea hotărârilor 
congresului, ci el poate să lucreze şi din iniţiativă proprie. 

II. Protopopiatul formează legătura dintre parohiile 
autonome şi dintre episcop. Adunările lui constau din mem- 
brii clerici şi laici. Ele aleg pe delegaţii pentru congres. 

III. Parohiile sunt autonome. Organele lor sunt: „adu- 
nările generale parohiale“, în cari fiecare cap de fumilie 
are drept de volt în chestiile bisericești şi şcolare. Senatul bi- 
sericesc și scolar constă din 6-12 membrii aleşi de adunare 
pe câte 3 ani, şi din următorii naturali: preotul (preșe 
dinte), învățătorul, procuratorul şi vicecuratorul. Comunele 
cari sunt în stare să-şi plătească singure pe preot, au drep- 
tul de a-l alege ele. 


Dacă observăm bine, vedem că organizaţia bisericii 
româneşti din Transilvania e în lond identică cu organi- 
zaţia bisericii româneşti. 

Cum se explică aceasta? Eu cred că în următorul mod: 

Ungurii din Transilvania au împrumutat credinţa creș- 
tină dela aceia cu cari au venit mai întâi în contact star 
tornic, dela Români, şi au împrumutato în formele pe cari 
Je-avea aceasta în acel timp. Încetul cu încetul această formă 
s'a desvoltat conform împrejurărilor de viaţă, speciale ale 
ungurilor din Transilvania, dar pe bazele vechi, primitive. 
Mai târziu, când progresul unguresc a ajuns în contact cu 
Apusul, trebuind, din motive politice, să intre în legătură 
cu Papa dela Roma, şi-au schimbat credința, păstrând însă 
până în ziua de azi formele vechi, împrumutate dela bise- 
rica românească. 

| Dr. O. Ghibu. 








CÂNTEC POPULAR DIN RASBOLU 


Foicică ruptă'n şase, 
Pe-aicea-i pădure deasă, 
Dar nu-i deasă cum socofi 
Ci-i deasă de oameni morți. 
Că pușcatu husului 

Umple naltu cerului, 

Din senin îți face nor 

Așa pușcă de cu zor. 

O CARTE BUNĂ DESPRE BASARABIA DE ASTAZI 


Basarabia şi viaţa de acolo este foarte puţin cunoscută 
la noi, fiind foarte puţini aceia care sau încumetat să 
treacă Prutul şi să cerceteze la faţa locului starea socială, 
națională şi culturală a poporului român dintre Prut și 
Nistru. O lucrare de mare merit apărută de curând sub 
titlul „Știri din Basarabia de astăzi“ şi datorită d-lui Vasile 
D. Moisiu umple acest gol, arătându-ne în mod fidel cum 
trăesc şi gândesc „Moldovenii“ noștri de peste Prut. Acea- 
stă lucrare ne dovedeşte, că spre deosebire de Românii 
din Ardeal, Basarabenii nu au să sutere subt încercările 
de rusiticare; ci sunt lăsaţi să trăiască ca „Moldovenii“ în 
satele lor—u« căror nume nu sau schimbat nici după 100 
de ani de domnie rusească. 

D. Moisiu vorbind de Basarabia ne asigură că „o viață 
moldovenească nicăeri în altă parte nu putem găsi decât 
în satele locuite de moldoveni. Ca şi în epocile noastre de 
“ocupaţiuni străine, pătura de sus sa înstrăinat de dragul 
de a se înălța în măriri, de a se îmbrăca în caflane...“. 

In satele lor—,un sat basarabean e chipul perfect al 
unui sal clintre Prut şi Carpaţi cu deosebire că în privința 
stărei materiale Basarabenii stau mai bine, ca Românii din 
regat, nu in toate părţile însă“—românii trăesc ocârmuiți 
de „staroste“. Atribuţia acestuia este a unui primar dela 
noi. El e un sătean: om simplu şi de treabă. EI înpacă ne- 
înțelegerile mici, lie pentru hotare, fie de orice natură, pri- 
meşte ceva hârtie. etc. 

„Alți funcţionari prin sate—decât starostele şi un ausi- 
liar al său şi cci însărcinaţi cu biserica şi obştia —nu sunt. 
Funcţionarii sunt toţi ţărani şi deci Români. De prin sate 
lipsesc cei cu haina albastră dela noi: adică jandarmii“. 

Se poale o administraţie sătească mai simplă, mai pa- 
triarhală? Unde este jandarmul, unde „domnul notar“, 
teroarea bietelor sate româneşti din Ardeal și țara ungu- 
roască? | | i 

Şcoli românești în Basarabia nu sunt şi nu au fost 
nici la 1812, când această frumoasă provincie ne-a fost 
răpită. In Ardeal însă Ungurii au găsit la 1867-—de atunci 

datează atot puternicia lor—un tfoarle mare număr de 
şcoli româneşti, care număr l-au micșorat treptat prin le- 
gile lor şcolare. In Basarabia rusul nu a găsit nici un tel de 
şcoli şi când a înfiinţat şcoli le-a făcut de-a dreptul rusești. 
De ce era să îutiinţeze școli româneşti când nimeni nu le 
cerea? ? „Vina, e şi a noastră—spune d. Moisiu—căci n'avem 
decât să reflectăm asupra progreselor culturale făcute de 
Poloni şi de Germani în husia, penlru ca să ne încredin- 
făm, că cu ceva resiricțiuni, cultura în limba naţională e 
posibilă şi în Rusia. Noi ne-am mulțumit să ne hrăninu 
numai cu ştiri uşoare din presa străină şi cu tendinţi de 
ponegrire a Rusiei, iar de frații noștri nu ne-am interesat, 
socotindu-i ca perduţi'““.- 

Dar nu numai noi din regat pu ne-am interesat—de 
altfel nici nu prea puteam să o lacem, inteodaţi la politica 
germană cum eram—de traţii noştri, dar nici pătura cultă 
românească din Basarabia nu s'a interesat «le ci, căci acolo 
nu au existat niciodată manifestații nalionale: și culturale 
româneşti, au existat numai mişcări sociale, intluenţate de 
mișcările sociale din Rusia. D-nii Stere, Zamfir Arbore, 
Dobrogeanu-Gherea și alții au sujerit de pe urmu uulocra- 
lismului rusesc, dar nu au suferit peniru și în numele 
românismului, ci au suferit ca luptători penlru idealul 
preconizat de socialismul rusesc. Lucru demn de laudă, 
dar mai lăudabil și mai de folos era dacă ei luptau pentru 
emanciparea naţională a poporului românesc. Numele lor 
—în ce privește aclivitatea dinainte de trecerea lor în ţara 
românească—va rămâne poate scris în istoria nihilismului, 
nu va rămâne însă în istoria luptelor naţionale. 

Rușii nu au creiat deci școli româneşti în satele „mol- 
dovene“, ci au înfiinţal şcoli ruseşti; nu au obligat însă pe 
„Români să-și trimilă copiii la şcoală ci i-au lăsat în voia 

Domnului, să facă Liecare cum o vrea. Ca exemplu să dăm 
satul Călincăuţi din Hotin cu 5127 moldoveni și 310 ovrei, 
care are o singură şcoală cu 60 de elevi, din cari desigur 
majoritatea lrebue să fie ovrei. 

Din cele ce citim în lucrarea d-lui Moisiu vedem că 
„Sunt multe lucruri bune la Românii dintre Prut şi Nistru, 
multe pe cari noi le-am putea lua că pildă“. 

Școala este însă punctul negru al chestiunei basara- 
bene, precum este şi unul din punctele negre ale chestiune 
ardelenești. Rămâne însă ca noi să ne facem datoria, să 
căutăm să le dobândim dreptul la şcoală şi la cultura ro- 
mânească şi cum polonii şi germanii din Rusia au dobândit 
acest drept înainte de 1914, cu atât mai mult îl vom do- 

"bândi noi după 1915. 

Dela 1878 încoace um fost duşmanii declaraţi ai Ru- 
siei şi cu toate acestea Rusia nu a manifestat acea tendință 
de desnaţionalizare ridicată la dogmă de stat în Ungaria, 
a cărei aliați fideli am tost peste treizeci de ani, 

Avem dreptul deci să credem, că tiind prieteni ai Ru- 
şilor, aceştia vor trata cu mai multă bună-voinţă ca până 
acum pe conaționalii noştri de subt stăpânirea lor și că 
în curând—după cum în biserici a început să răsune cu- 
vântul românesc--vom avea şi în țara dintre Prut şi Nistru 
şcoli româneşti, cultură românească. 

Românii din Basarabia nu sunt primejduiți încă în 
existența lor națională. Pentru a înlătura şi în viitor o ast- 
fel de primejdie, avem însă datoria imperioasă cu toții, să 
contribuim la întlorirea unei culturi româneşti peste Prut, 
şi atunci se vor adeveri cuvintele d-lui Moisiu, care ne asi- 
gură, că: „dacă în o sută de ani o slăpânire-—mai mult ne- 
păsătoare, decât doritoare de desnaţionalizare—n'a putut 
birui tenacitatea sufletului poporului nostru dintre Prut şi 
Nistru, pulem să avem încredere, că orice valuri ar veni 
în viitor, se vor zdrobi de aceiaşi stâncă lare şi se vor pre- 
face în picături“. V. AL P. 








PLAGA STRĂINISMULUI IN ROMÂNIA 


Legea pentru controlul străinilor care trebuia legi- 
ferată încă mai de mult a avut, între alte daruri, şi pe acela 
de a arăta cât de mult e cotropită țara românească de bu- 
ruiana străinismului. Se dovedeşte că străinii sunt o adevă- 
rată plagă, un element parazitar pe corpul ţării şi al a- 
cestui neam prea răbduriu. Ei au monopolizat în mare 
parte comerțul, industria, băncile, capitalurile. Românul 
muncește şi străinul incasează câștigul. Aproape fiecare 

străin e un element neasimilabil limbii şi culturii noas- 
tre, Intreprinderile şi stabilimentele lor aplică cu prefe- 
rință funcționari străini şi se organizează în adevărate 
cetăţi de exploatare, de exclusivism, de ură şi uneori chiar 
de spionaj în ţară. Copiii lor cresc în școlile lor deosebite, 
foarte înfloritoare. Ei nu devin români, chiar când un vot 
al Corpurilor legiuitoare le conferă acest titlu onorific. 

Chestiunea străinilor în România are cauze şi expli- 
caţii adânci. 

Prezenţa lor este rezultatul progresului nostru prea 
repede care nu a putut să ne dea în toate ramurile de acti- 
vitate economică români pregătiţi a le cultiva. Trebuinţele 
ne-au crescut mai repede decât capacitatea noastră de a le 
satisface. Pe urmă, funcţionarismul şi politica—alte plăgi— 
au atras elementul autohton cu putere de vrajă. După răz- 
boi, naţionalizarea vieţii economice, eliminarea străinis- 
mului din economia vieţii noastre naţionale va îi una din 
problemele cele mai însemnate care va trebui să intre 
în programul unui partid naționalist conștient. 

Toate astea le-am scris inspirați de următoarele ci- 
tre: În Bucureşti în fiecare din circumscripțiile poliţie- 
neşti trăiesc cel puţin 2000 de străini. In Craiova numărul 
străinilor se apropie de 10.000 din totalul de 50.000 de 
suflete. Fiecare al cincilea locuitor e un străin. Aceasta 
întrun oraş pe care îl socoteam cu mândrie ca pe unul! 
din cele mai românești din ţară. Intre acești străini, alături. 
de evrei, cei mai numeroși vor fi de sigur supușii germani 
şi austro-ungari. Limba şi viața germană şi ungurească 
înfloresc în voie în toate oraşele noastre. Vaţi întrebat 
oare câți ruși vor îi înire acești străini? Numărul lor e de 
sigur disparent. Aceasta nu împiedică însă pe filogermani 
de a ne vorbi mereu de primejdia rusească sau panslavă. 

Citrele ne arată însă că, deocamdată, în România nu 
poate îi vorba decât de o primejdie germană şi maghiară 
care, ea, trebue înlăturată cât mai de grabă. 

Gh. P. 

DIN VIAŢA ARDEALULUI 


„Mâncaţi-vă“, — La uşa unui „solgăbirău“ (un fel de administra- 
tor de plasă) din Ardeal bat câţiva bieţi țărani români dinirun sat de 
munte, unde nu se produce nici un îel de cereale. Bieţii trăiesc nu- 
mai pe urma muncii lor prin păduri. 

Se plâng d-lui „solgăbirău“ că au lăsat acasă copii şi neveste 
plângând de foame, că de nenumărate zile mănâncă numai iarbă gă- 
tită cu oțet şi câteva coji de ceapă. Cer să le vândă şi lor ceva făină 
de porumb. i 3 

„N'am făină! 

—Dar ce să facem, domnule? Ficiorii ne sunt în bătaie și acasă 
ne mor copii şi nevestele? 

__—Mâncaţi-vă unii pe alții!“ — Şi domnul „solgăbirău“ închide 
ușu şi deschide geamurile... 

Acest „solgăbirău“ este numai unul dintre mulţii reprezentanţi 
ai statului pentru care atâţia bieţi țărani români au murit şi mor pe 
câmpurile de bătălie! 


Răsplată ungurească. — Poporul românesc din statul ungar a 
dat cel mai mare procent de soldați pentru armatele austro-ungare 
chemate să lupte în războiul european de azi. Procentul acesta a fost 
mai mare, nu numai fiindcă şi în vreme de pace procentul de re- 
cruţi a fost mai mare la Români decât la toate celelalte popoare din 
monarhia vecină, ci şi fiindcă la toate recrutările făcute dela izbucni- 
rea războiului încoace organele de recrutare au procedat îață de 
Români cu extremă severitate. Aşa se explică cum satele săseşti şi 
ungureşti şi mai ales oraşele sunt pline de oameni voinici, al căror 
loc ar fi pe câmpurile de bătac, iar în satele româneşti vezi numai 
bătrâni şi copii nevârstnici. 

Pe câmpurile de hbitae se observă aceiaşi... solicitudine pentru 
soldaţii, români. Ei au să dea întotdeauna atacurile cele mai primejdi- 
oase, ei au să acopere, jertfindu-se până la cel din urmă om, fuga... 
strategică a „vitejilor“ .unguri. 

lar acasă? Judeţele locuite de Români sunt lăsate în grija ni- 
mănui, Câtă vreme guvernul unguresc se îngrijeşte ca judeţelor ungu- 
reşti să li se trimită hrană suticientă, județele româneşti sunt îndru- 
mate să se adreseze României, — căci doară şi ei sunt Români! 

Iată răsplata ungurească a sângelui vărsat pentru idealul unguresc!. 


In chestia panamalelor. — Un croitor român a adresat clienţilor 
săi români un aviz în care le aduce la cunoştinţă că nu mai poate 
să le facă haine cu preţurile obșnuite, fiindcă fabricantul său din 
Budapesta l-a încunoștințat că nu-i mai trimite marfă, „De ce să-ți 
vând d-tale marfa mea cu 3 coroane, când dela armată iau pentru 
aceiaşi marfă 12 coroane?“ 

Românii luptă ca alții să poată fura. 

CRONICI 


Politică. 





Geamuri sparte. — Un grup mai mare de tineri entuziaști, re- 
voltaţi de felul cum scriu unele ziare din Bucureşti, au orgnizat o 
manifestaţie ostilă ziarelor „Ziua“, „Minerva“ și „Bukarester Tageblati“, 
spărgând geamurile acestor ziare şi huiduind redactorii şi susținătorii - 
lor străini. 

Se poate discuta, dacă această manifestaţie este compatibilă cu 
interpretarea largă pe care o acordă legile Românici libertății de 
presă; se poate discuta dacă această manifestaţie a fost o acțiune 
necesară şi oportună; se poate chiar discuta dacă această manifestaţie 
a fost sau n'a fost abuz ce sa făcut de liberalismul constituţiei ro-" 
mânești care îngăduie oricui manifestarea opiniilor sale. 

Ce nu se poate discuta, însă, este adevărul că această manifestaţie 
a fost o izbucnire nesilită, o revoltă ai cărei instigatori au fost însiși 
ceice susțin ziarele cu geamurile sparte. 

Şi dacă se îngăduie tuturor streinilor să abuzeze de ospitaliia- 
tea țăni româneşti şi de liberalismul legilor ei, lucrând împotriva 
intereselor acestei țări şi a idealului neamului românesc, de ce să 
condamni numai! un alt abuz, mai discutabil, ce se face de liberar- 
lisnu: aceloraşi legi? 

Orice glas găseşte răsunetul său cuvenit — prietenesc, dacă gla- 
sul a fost prictenesc; duşmănos, dacă glasul a fost duşmănos... 

Poate în pustiuri unde nu sunt obstacole de cari să se lovească 
aceste glasuri va fi altminteri. Ziarele geamurilor sparte deocamdată 
însă nu apar încă în pustiuri şi, prin urmare, trebuie să-și dea seamă 
că pot să dea de obstacole. 

Orice acţiune provoacă reacțiune. 


Ziare românești în Ardeal. — Nu este vorba de ziarele româ- 
neşti cari apar în Ardeal, ci de ziarele românești cari apar în Ro-: 
mânia şi pot să pătrundă şi peste hotare. 

Multe dintre ziarele şi revistele de peste munţi, în rândul întâi 
cele mai răspândite și mai românești, au fost suspendate de autoritățile 
ungureşii, suu silite, în urma multelor vexări ungurești, să-și suspende 
ele de „bună voie“ apariţia. Celelalte ziare și reviste, pentrucă .tot 
trebuia să mai rămână câteva dovezi că în Ardeal există libertate de 
presă, au fost supuse nu numai la o censură negativă, ci chiar la 
una pozitivă. Domnii censori nu se mulțumeau să suprime totcenu li: 
se părea în consonanţă cu atmosfera de minciună creată de oficialita- 
tea ungurească, ci siliau redacţiile să scrie articole de preamărire pen- 
tru „vitejia“ armatelor austro-ungare şi în locul articolelor suprimate 
să publice alte articole, ca să nu se găsească nici o urmă de censură. 

Aşa se explică cum o vreme oarecare ziarele româneşti apă- 
reau aproape în întregime fără golurile pricinuite de censură, sau 

cum „Românul“ din Arad a publicat pe pagina întâiu o reclamă care 
înainte mullă vreme apăruse pe pâgina din urmă. 

Ziarelor din lomânia li sa îngăduit însă acum să intre în 
Ardeal. Nu găseşti cafenea în care să nu fie 4—5 ziare româneşti din 
Regat: aproape nu găseşti, cu deosebire în părțile mai spre miază- 
„noapte, preot sau învăţător român care să nu primească, prin poştă, 
două-trei ziare româneşti din Regat. 

La început, aceşti... „abonaţi“ aveau numai „Ziua“ şi „Seara“. 
Azi mai primesc şi „fara“ şi „Moldova“, expediate toale din Brașov 
cu marcă ungurească. Şi ziarele aceste vin cu o regularitate uimitoare, 
se distribue imediat — şi nimeni nu reclamă dela „abonaţi“ plata 
abonamentului. 

„Adevărul“, cel mai căutat ziar în Ardeal, „Universul“ şi „Viito- 
rul“, doară prin fraudă de mai pot ajunge în mânile miilor de citi- 
tori români din Ardeal doritori de vești din viitoarea lor patrie. 

Censura aceasta austro-ungară asupra ziarelor din România nu 
este oare cea mai sdrobitoare dovadă că ziarele oprite servesc inte- 
resele neamului românesc, iar cele îngăduite să intre servesc intere- 
sele Ungurilor, interesele duşmanilor neamului românesc? 


Contra d-lui Gherea. — Ploeştenii îşi fac datoria contra d-lui 
Gherea. După broşura excelentă a d-lui A. Metroniu, o nouă broșură 
de polemică contra d-lui Gherea a apărut acum tot la Ploeşti din 
pana d-lui profesor şi fost senator T. Raica, originar din Bănat, dacă 
nu ne înșelăm. Argumentația d-lui Raica, vioaie şi incizivă, are adesea 
pasagii cari în formă sumară lovesc cuiul în cap cu multă îndemânare, 
D. Gherea susținuse (de ex. că Austria e necesară echilibrului european, 
D. Raica răspunde foarte bine; 

„Las că aceasta e o idee, creiată chiar de austriaci — dar cun 
poate contribui la echilibrul european cea mai dezechilibrată putere 
din Europa? Oare nu sunt Turcia şi Austria cu mozaicul lor de po: 
poare cari ameninţă de zeci de ani echilibrul european? (pag. 17). 
De-asemenea foarte interesantă, clară şi logică e argumentaţia d-lui 
Raica faţă de deosebirea artificială, creiată de d. Gherea între „întregi- 
rea neamului“ şi „întregirea ţării“. „D. Gherea, ca orice negustor, zice 
d. Raica, reduce chestia noastră națională — o idee cu totul morală — 
la o simplă chestie teritorială, adică materială, spre a combate pe 
una cu cealaltă“ (p. 22). In continuare d. Raica arată multele contra- 
dicţii în cari se împleteceşte mersul ideilor d-lui Gherea și subliniază 
mai ales ciudăţenia că „democratul Gherea nu găseşte anormal faptul 
că întrun stat constituţional să conducă politica externă Regele 
neresponsabil“ (p. 30). Am putea să mai continuăm cu citaţiunile, 
dar recomandăm lectura broșurii însăş. 


Lacrimi în Camera ungară. Şedinţa de Marţi a Camerei ungare 
a fost una dintre şedinţele cele mai „istorice“. In această ședință, a- 
nume, a adus contele Zisza la cunoştinţa ţării întregi că armatele 
aliate au „zdrobit frontul rusesc şi înaintează victorioase“. Contele 

Tisza, scriu ziarele ungurești, a lăcrimat în cursul cuvântării sale, 
cum şi contele Appongi i-a răspuns între lacrimi și cum mulţi depu- 
taţi au ascultat discursurile cu ochii înlăcrămaţi... 

Lacrimile, însă, nu sunt un bun augur când se ivesc în parla- 
mentul ungar. A mai plâns odată şi contele Appongi, şi contele 
Tisza şi mai mulți deputați în ziua aceea când Tisza a călcat constitu- 
ţia ţării. în picioare.... şi urmarea a fost o criză îndelungată şi istovi- 
toare. S'a mai plâns de bucurie şi pentru căderea Belgradului şi pen- 
tru multe alte victorii... | , 

Lacrimile sunt simbolul victoriilor austro-ungare. Aceste victorii 
durează numai până se usucă lăcrimile de bucurie. 


=+Răvaş din Siberia. Prietenul nostru d. dr. Pompiliu Nistor, 
unul din ardelenii prizonieri în Rusia ne scrie în limba germană ur- 
“mătoarele din Siberia. a 
Novonikolaevski 18 Martie 1915. Dragă Gh. De duuă luni 
“sunt oaspetele Siberiei, după ce făcusem șase luni în război. Sunt 
slavă Domnului, în viaţă şi sănătos. Aici trăim o viaţă de burghezi; 
eu lucrul într'un spital care se află într'o casă particulară unde sol- 
dații noştri sunt trataţi. Altfel traiul aici e ieftin şi regulat —Răz- 
boiul a fost mai cumplit decât îmi închipuisenr. Oamenii, noștri 
au căzut în mase. Este ușor să priveşti războiul de acolo de acasă. 
Scrie-mi cum staţi în România şi ce e acasă în Ardeal. Câţi aţi trecut 
în ţară și ce aveți de gând să faceţi? Eu.sunt cu totul dezorientat. 
Prietenii noștri (aici urmează o listă de tribunişti) sunt acolo? 
Cu toată dragostea al tău Pompi. 


Din capriciile cenzuri. Cenzura ungurească a suprimat titlul unui 
prim articol din „Românul“ care varbeşte, liniștit şi convingător, des- 
pre nebunia cheltuelilor militare mereu crescânde a statelor curopene. 
Așa fără cap cum e, articolul e un simbol al inteligentei cenzuri un- 


gureşti. 


Şefia d-lui Marghiloman. In sânul partidului conservator se luptă 
două curente, două lumi deosebite, sau, mai bine, un ideal și o stra- 
tagemă politică. Deoparte d. Filipescu, ilustrul reprezentant al cinstei 
în politică, al muncei şi al sincerităţii cu adevărat româneşti, şi al 
celui mai pur şi mai curat dintre idealurile noastre naţionale; pe de- 
altă parte d. Marghiloman, omul calculelor şi al manierclor elegante, 
care îşi modifică şi atitudinea şi manierele politice, după cum cer inte- 
resele şefiei. De astă dată a biruit d. Marghiloman, şeful, cu o ma- 
joritate de un vot (al d-lui Virgil Arion) şi cu ajutorul onorabililor 
bătrâni ai partidului, cari nu înțeleg, că dacă au fost cândva, azi 
nu mai pot rămâne cu ideile pe cari le-au cules prin Germania acum 
40 de ani. — Sperăm, că aceasta va fi ultima învingere a d-lui Mar- 
ghiloman, fiindcă idealul naţional, care e să se realizeze mâine, e cu 
mult prea curat, decât să ne permită a ne apropia de el cu calculele 
reci şi cu mici abilităţi de politicianizm. 

Logica „Moldovei“. Citim în „Moldova“ d-lui Carp aceste rânduri 
caracteristice pentru logica germană şi sentimentele care stăpânese 
politica ziarului: „..Nu sunt politician şi nu fac parte din nici un 
partid; sunt pur şi simplu român, cu mari simpatii pentru Franţa, 
dar cu adânca admiraţie pentru cultura germană... Trăiesc de uproape 
"treizeci de ani în Germania... Mă simt dar în măsură a fi mai impar- 
țial în judecata mea, ca orice politician...“ Şi iată ce vrea să spună, 
cu toată obiectivitatea, autorul articolului citat: „...Adevărul este, că 
(în Germania). nu se simte nici o schimbare, toate se petrec ca şi mai 
înainte. Fabricile sunt în plină activitate...“ şi „„„..Germania întreagă 
e sigură că va fi victorioasă...“ 

Va să zică, aţi trăit 30 de ani în Germania, şi tocmai de-aceia 
sunteți—obiectiv ?... Şi ne-am mai permite o întrebare: câţi ani a trăit 
onorabilul autor al articolului în România, câte săptămâni în Ardeal, 
şi câte zile în Basarabia? Fiindcă on. domn spune că este pur și 
„simplu român (cu r. mic), dar are o adâncă admiraţie pentru cultura 
germană... Fireşte, la întreburea aceasta indiscrelă şi indecentă nu 
mai aşteptăm răspuns. i 


Mişcarea culturală. 








In amintirea lui Petre Liciu „România viitoare“ consacră un 
foarte călduros articol din peana d-lui D. Munteanu-Râmnic. Presa 
din Capitală a uitat, dar inimosul ziar naţional-cultural din Ploieşti 
ne reaminteşte datoria de recunoştinţă ce avem față de acela card 
a fost unui din pregătitorii morali ai recuceririi Bucovinei. 


Un ardelean despre problema agrară în România. — D. Mihai 
„Şerban publică un întins şi foarte documentat studiu despre „Pro- 
blemele noastre social-agrare“, Intr'unul din numerile viitoare von 
reveni asupra acestei lucrări, foarte apreciată de specialişti, care & 
interesantă pentru noi şi prin faptul că e opera unui ardelean. 


Ei și Ei F 

Epiloguri,.. Multe au pierdut și mai pierd vecinii noştri austro- 
ungari în războiul pe care l-au provocat cu atâta nesocotință. N'au 
pierdut, însă, umorul. 

Asentările nouă se fac acum cu o severitate deosebită — când 
este vorbă de Români. 

Un intelectual român se prezintă și el la asentare. Slab, palid, 
abia restabilit pe jumătate dintr'o boală grea. Medicul îl găsește 
„tauglich i 

„Uite, domnule doctor, sunt bolnav, îmi clănțăne dinţii încât. 
nici nu pat mânca“, 

Medicul râde. 

„Parcă dacă ajungi în Galiţia vei avea ce să mânânci?* 

